Evîn Încîr

Evîn Încîr (jdb. 15ê hezîrana 1984an; li Amed, Bakurê Kurdistanê) siyasetmedareke kurd û endama Parlamena Ewropayê ye ku ji sala 2019an vir ve ji Partiya Sosyal Demokrat a Swêdê hatiye hilbijartin.

 Kariyera siyasî 
Încîr di 15ê hezîrana sala 1984an de li bajarê Amed a Bakurê Kurdistanê ji dayik bûye. Evîn Încîr ji sala 2019an vir ve di komîteya azadiyên sivîl, dad û karûbarên navxweyî ya Parlamena Ewropayê de cih digire.

Încîr ji xeynî erkên xwe yên komîteyê, ji sala 2019an vir ve di şandeyên parlamentoyê de ji bo komîteya parlamentoyê ya hevbeş a Yekîtiya Ewropayê û Tirkiyê û ji sala 2021an vir ve jî di meclîsa parlamentoyê ya Ewropa û Deryaya Navîn de cih digire.

Di heman demê ew endama koma navber a dij-nijadperestî û cûrbecûr a Parlamena Ewropayê ye, koma navber a Parlamena Ewropayê ya li ser sendîkayan û koma navber a Parlamena Ewropayê ya li ser Sahraya Rojava ye. Evîn Încîr di sala 2023an de ligel Malin Björk û Samira Rafaela di nameyekê de ji seroka Parlamena Ewropayê Roberta Metsola îdia kirin ku hevkarên wan ên parlamenter Anders Vistisen, Isabella Adinolfi û Cristian Terheş di dema nîqaşekê de li ser pejirandina peymana Stembolê ya 2011an a li dijî tundî ya li ser bingeha zayendî qaîdeyên Parlamenê yên li ser zimanê heqaretkar binpê kirine û ji Metsola xwestin ku lêpirsînê bide despêkirin.

Evîn Încîr di dema êrîşên li ser Rojavaya Kurdistanê ku di 6ê çileya sala 2026an ji aliyê Tirkiyê û komên cîhadîstên bi ser Tirkiye û Sûriyeyê ve pêk hatiye, bang li Parlamena Ewropayê kiriye ku zextê li komên êrîşkar bikin ku êrîş û sûcên şer ên li dijî Rojavayê Kurdiatanê û civakên din Sûriyê bidin rawestandin.

 Çavkanî 

Kategorî:Jidayikbûn 1984
Kategorî:Kurdên Swêdê
Kategorî:Mirovên zindî
Kategorî:Siyasetmedarên kurd